Piruz Nihavendi

Piruz Nihavendi (Farski: پیروز نهاوندی), leckero İranıco ke bınê leckeriya generalê İranıci Rustem Ferruxzadi de ceng kerdo. Piruz Nihavendi leckerê Sasaniyano. Lecê Qadisiya de hetê mısılmanan ra tepışiyayo, kewto destê mısılmanan. Mısılmanan o kerdo tepışte (esir). Piruz Nihavdi İrani sero hêrış, işğal u istılekerdışê Erebanê mısılmanan de zaf xoverdayış u pêrodayış mocnê, herrê İranıcan verba Ereban de pawıtê/şeveknê.

Destê Ereban ra kewtışê ey ra pey Piruz Nihavendi xeylê serri tepışte mendo. İstılekarê Erebi o ardo Meka. Uca de tepışteyê Umeri biyo. Umer u leckeranê cı İran işğal kerdo, zaf İranıci kıştê. O taw İranıci zi destê mısılmanan u Umeri de zaf zulım u eziyeti diyê. O ri ra zi Piruz Nihavendi zi plan vıraşto ki Umeri bıkışo. Payizê serra 644ıne de, Piruz Nihavendi ameyo camiye, uca xo nımno. Key ke Umer be embazanê xo ra piya amey camiye, Piruz veciyo ra meydan u Umer tepışto. Piruzi uca de Umer kışto.

Piruz Nihavendi çımê İranıcanê İraniyan (İranıcê ke İran de cıwiyenê) de zaf firazo. Kıştışê Umeri ra pey namê ey vıla biyo. Mezela cı İran de Keşhan (Pars) de ca gêna.

Kategoriye:Şarê İmperatoriya Sasani